ইসলামিক স্টেট

**ইসলামিক স্টেট** (সংক্ষেপে **আইএস**) হলো ইরাক ও সিরিয়া-ভিত্তিক একটি **উগ্র [[সালাফি জিহাদবাদ|সালাফি]] মতাদর্শী গোষ্ঠী** । এছাড়াও তারা লিবিয়ার পূর্বাঞ্চল, মিশরের সিনাই উপদ্বীপ এবং মধ্যপ্রাচ্য, উত্তর আফ্রিকা, দক্ষিণ এশিয়া ও দক্ষিণ-পূর্ব এশিয়ার বিভিন্ন স্থানে সক্রিয় রয়েছে। খিলাফত ঘোষণার পর তারা বিশ্বব্যপী মুসলিমদের উপর ধর্মীয়, রাজনৈতিক ও সামরিক কর্তৃত্ব দাবি করে। আইএসআইএস ঘোষিত খিলাফত ও বিভিন্ন কর্মকাণ্ড ব্যাপক সমালোচনার মুখে পড়ে। এসব কাজের মধ্যে রয়েছে বিনাবিচারে বিভিন্ন সম্প্রদায়ের মানুষ হত্যা, শিরচ্ছেদ ও আগুনে পুড়িয়ে প্রতিপক্ষ ও বেসামরিক ব্যক্তিদের হত্যা দৃশ্যের ভিডিও প্রকাশ, প্রাচীন পুরাতাত্ত্বিক নিদর্শন ধ্বংস ইত্যাদি।এরা ইসলামের নামে বিভিন্ন আধিপত্যবাদি মানবতা বিরোধী কাজ শুরু করলে সৌদি আরবের মসজিদুল হারাম এর গ্র্যান্ড মুফতি এদেরকে ইসলামের প্রধান শত্রু হিসাবে ঘোষণা করেন। 

## পটভূমি
আরবিতে এর নাম *আদ দাওলাহ আল ইসলামিয়া ফি আল ইরাক ওয়াশ শাম*। এছাড়াও এই দল **ইসলামিক স্টেট অব ইরাক এন্ড সিরিয়া** বা **ইসলামিক স্টেট অব ইরাক এন্ড আল শাম** (সংক্ষেপে **আইসিস**) নামেও পরিচিত। ২০১৪ সালের জুনে দলটি তাদের নাম বদলে **ইসলামিক স্টেট** (আইএস) রাখে। তবে মুসলিম বিশ্বে এই নতুন নাম ব্যাপকভাবে সমালোচিত হয়।

জাতিসংঘ আইএস কে মানবাধিকার লঙ্ঘন ও যুদ্ধাপরাধের জন্য দায়ী করেছে এবং অ্যামনেস্টি ইন্টারন্যাশনাল তাদের বিরুদ্ধে জাতিগত হত্যাকাণ্ডের অভিযোগ আরোপ করেছে। জাতিসংঘ, ইউরোপীয় ইউনিয়ন, যুক্তরাজ্য, যুক্তরাষ্ট্র, অস্ট্রেলিয়া, কানাডা, ইন্দোনেশিয়া, মালয়েশিয়া, তুরস্ক, সৌদি আরব, সংযুক্ত আরব আমিরাত, মিশর, ভারত ও রাশিয়া আইএস-কে সন্ত্রাসী সংগঠন ঘোষণা করেছে। আইএস-এর বিরুদ্ধে ৬০টির বেশি দেশ প্রত্যক্ষ বা পরোক্ষভাবে যুদ্ধরত।

১৯৯৯ সালে এই গোষ্ঠী **জামাত আল তাওহিদ ওয়াল জিহাদ** নামে আত্মপ্রকাশ করে, পরে ২০০৪ সালে তা **তানজিম কাইদাত আল জিহাদ ফি বিলাদ আল রাফিদাইন** বা সাধারণভাবে **আল কায়েদা ইরাক** (একিউআই) নামে নাম বদল করে। এসময় তারা আল কায়েদার সাথে তাদের মৈত্রী জানান দেয়। ২০০৩ ইরাক আক্রমণের পর তারা যুদ্ধে অংশ নেয়। ২০০৬ সালে আইসিল আরেকটি সশস্ত্র গোষ্ঠী মুজাহিদিন শুরা কাউন্সিলের সাথে যোগ দেয় এবং পরে তারা ইসলামিক স্টেট অব ইরাক (আইএসআই) নামক ইসলামি রাষ্ট্র গঠনের ঘোষণা দেয়। আইএসআই ইরাকের আল আনবার, নিনেভেহ, কিরকুক ও অন্যান্য স্থানে গুরুত্বপূর্ণ অবস্থান লাভ করে। তবে ২০০৮ সাল নাগাদ তাদের আত্মঘাতি হামলাসহ অন্যান্য সহিংসতার কারণে সুন্নি ইরাকি ও অন্যান্য সশস্ত্র গোষ্ঠীর সাথে তাদের নেতিবাচক অবস্থার সৃষ্টির হয়।

এই দল আবু বকর আল-বাগদাদীর নেতৃত্বে গুরুত্বপূর্ণভাবে বেড়ে উঠে। সিরিয়ান গৃহযুদ্ধে অংশ নেয়ার পর তারা সিরিয়ার সুন্নি অধ্যুষিত বিরাট অংশে তাদের আধিপত্য কায়েম করে। সিরিয়ায় সম্প্রসারণের পর ২০১৩ সালের এপ্রিলে দলের নাম বদলে ইসলামিক স্টেট অব ইরাক এন্ড দ্য লেভান্ট রাখা হয়। এসময় আল বাগদাদী সিরিয়া ভিত্তিক গোষ্ঠী আল নুসরা ফ্রন্টের সাথে যুক্ত হওয়ার ঘোষণা দেন। ২০১৪ সালে ফেব্রুয়ারি মাস পর্যন্ত আল কায়েদার সাথে আইসিলের ঘনিষ্ঠ সম্পর্ক ছিল তবে আট মাস ক্ষমতাকেন্দ্রিক লড়াইয়ের পর আল কায়েদা তাদের সাথে সম্পর্কচ্ছেদ করে।

২০১৪ সালের ২৯ জুন আইএস খিলাফত প্রতিষ্ঠার ঘোষণা দেয়   এবং আবু বকর আল-বাগদাদীকে খলিফা ঘোষণা করা হয়।

## তথ্যসূত্র

## গ্রন্থপঞ্জি

* 
* 
* 
* 
* 
*  Isis: the inside story. One of the Islamic State’s senior commanders reveals details of the terror group’s origins inside an Iraqi prison. *[[The Guardian]]*

## বহিঃসংযোগ

* Iraq updates – Institute for the Study of War 
* "This Is the Promise of Allah" – Declaration of the Islamic State (29 June 2014)
* Islamic State – Full-length documentary by Vice News (August 2014)
* "ISIS: Portrait of a Jihadi Terrorist Organization" – Report by the Intelligence and Terrorism Information Center.
* The future of the radical groups
* From Chechnya To Syria   & Analysis of Russian-speaking Foreign Fighters In Syria
* Counter Narrative - Islamic State as a Religious Army or an Army of religion 
* Operation Inherent Resolve airstrike updates
* ISIL frontline maps (Iraq and Syria)

বিষয়শ্রেণী:কমিউনিস্ট বিরোধী সংগঠন
বিষয়শ্রেণী:এলজিবিটিকিউ অধিকার বিরোধী সংগঠন
বিষয়শ্রেণী:পাকিস্তান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:হিন্দুবিদ্বেষী মনোভাব
বিষয়শ্রেণী:খ্রিস্টানবিদ্বেষী মনোভাব
বিষয়শ্রেণী:এলজিবিটিকিউ বিরোধী মনোভাব
বিষয়শ্রেণী:শিয়াবিদ্বেষ
বিষয়শ্রেণী:প্রাক্তন অস্বীকৃত রাষ্ট্র
বিষয়শ্রেণী:ইসলামিক স্টেট অব ইরাক অ্যান্ড দ্য লেভান্ট
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:ইসলামপন্থী দল
বিষয়শ্রেণী:সিরিয়ায় ইসলামবাদ
বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:বাহরাইন কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মিশর কর্তৃক সন্ত্রাসী হিসাবে চিহ্নিত সংগঠন
বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরান কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:ইরাক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সিরিয়া কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:তুরস্ক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:এলজিবিটিকিউ ব্যক্তি নিপীড়ন
বিষয়শ্রেণী:কুতুবি সংগঠন
বিষয়শ্রেণী:ইরাকের বিদ্রোহী দল
বিষয়শ্রেণী:সালাফি জিহাদি দল
বিষয়শ্রেণী:ইরাকে সন্ত্রাসবাদ
বিষয়শ্রেণী:সিরিয়ায় সন্ত্রাসবাদ
বিষয়শ্রেণী:এলজিবিটিকিউ ব্যক্তির প্রতি সহিংসতা
বিষয়শ্রেণী:নারীর প্রতি সহিংসতা
বিষয়শ্রেণী:১৯৯৯-এ প্রতিষ্ঠিত সংগঠন